b'\n_START_ARTICLE_\nFotokemi\xc4\x8dni smog\n_START_SECTION_\nNastanek\n_START_PARAGRAPH_\nFotokemi\xc4\x8dni smog nastane pri kemijskih reakcijah du\xc5\xa1ikovih oksidov in ogljikovodikov pod vplivom son\xc4\x8dne ultravijoli\xc4\x8dne svetlobe. Te kemijske reakcije so zelo zapletene in eden izmed produktov je ozon\xc2\xa0: _NEWLINE_NO2 + son\xc4\x8dna svetloba( \xce\xbb < 420\xc2\xa0nm) \xe2\x86\x92 NO\xe2\x80\xa2 + \xe2\x80\xa2O\xe2\x80\xa2_NEWLINE_\xe2\x80\xa2O\xe2\x80\xa2 + O2 \xe2\x86\x92 O3_NEWLINE_Za "rast" du\xc5\xa1ikovega oksida, ki tvori ozon sledi reakcija\xc2\xa0: _NEWLINE_NO + O3 \xe2\x86\x92 NO2 + O2\n_START_SECTION_\nPosledice nastanka ozona\n_START_PARAGRAPH_\nFotokemi\xc4\x8dni smog se pojavi kot rahlo rjavo- rumena meglica, ki lahko povzro\xc4\x8da dra\xc5\xbeenje o\xc4\x8di in dihal. Drugi okoljski vplivi se nana\xc5\xa1ajo na po\xc5\xa1kodbe vegetacije (zmanj\xc5\xa1ana produktivnost rastlin) in premo\xc5\xbeenja (hitrej\xc5\xa1i razpad materialov zaradi oksidacijske mo\xc4\x8di)._NEWLINE_Fotokemi\xc4\x8dni smog imenujemo tudi poletni smog ali smog Los Angeles-a, ker se pogosteje pojavlja v vro\xc4\x8dih in suhih podnebjih_NEWLINE_(o prvem primeru so poro\xc4\x8dali iz Los Angelesa okoli leta 1940). Iz kemi\xc4\x8dnega stali\xc5\xa1\xc4\x8da se imenuje oksidacijski smog._NEWLINE_V zgodnjih 90. letih tega stoletja so v ZDA ( Zdru\xc5\xbeenih dr\xc5\xbeavah Amerike ) za\xc4\x8deli uporabljati t. i. lestvico za merjenje stopnje ozona. Razvili so jo na podlagi metode imenovane US-FTP, zakonsko predpisanega voznega ciklusa in meritve izpu\xc5\xa1nih plinov v posameznem terminu. _NEWLINE_Meritve se opravlja s pomo\xc4\x8djo MIR- lestvice (maximum incremental reactivity), ki upo\xc5\xa1teva tudi relativne vrednosti ozona v dolo\xc4\x8denih atmosferskih pogojih. _NEWLINE_MIR podatki so empiri\xc4\x8dno dolo\xc4\x8deni za 200 razli\xc4\x8dnih sestavin izpu\xc5\xa1nih plinov. _NEWLINE_Sestavine z najvi\xc5\xa1jo reaktivno vrednostjo so olefini (MIR = gO3/gVOC 8-11), kisikove spojine (aldehidi z MIR = 5-7 gO3/gVOC) metan pa ime najni\xc5\xbejo reaktivnost z MIR = 0,015 gO3/gVOC.\n_START_SECTION_\nDrugi viri ozona\n_START_PARAGRAPH_\nLaserski tiskalnik, fotokopirni stroj in fax.'